**ПИТАЊA ПОТЕНЦИЈАЛНИХ ПОНУЂАЧА ЗА ЈНМВ 13 /2019 Медицинска опрема Аутоклав и Аудиометар**

**ПИТАЊЕ**

Обраћамо бам се са захтевом па појашњење конкурсне документације за јавну набавку добaра – медицинска опрема аутоклав и аудиометар у поступку јавне набавке мале вредности јнмв бр.13/2019 у складу са чланом 63. ЗЈН, а у вези са чланом 80. ЗОУП-а. Овим дописом желимо да укажемо да је Наручилац у Пилогу број 3, партија 2 Аудиометар навео да понуђени уређај мора поседовати карактеристику Masking Assistant koja je регистровани Trademark (робни знак) и својствен a je camoједном произвођачу односно понуђачу. Овим је учињена битна повреда Закона о јавним набавкама односно одредбе члана 72. став 1 до 4. Поред наведеног указујемо да је Наручилац у прилогу број 4, у делу додатни услови утврдио захтев за испуњење пословних капацитета, те као доказ захтева ISO 14001 или одговарајући , ISO 27001 или одговарајући. Стандард ISO14001 – Систем менаџмента заштитом животне средине и стандард ISO 27001 - Систем менаџмента безбедности информација се не могу довести у везу са предметом набавке. Сходно свему горе наведеном желимо да укажемо Наручиоцу на званичну публикацију Републичке комисије за заштиту права у поступцима јавних набавки “НАЈЧЕШЋЕ ГРЕШКЕ НАРУЧИЛАЦА ПРИЛИКОМ СПРОВОЂЕЊА ПОСТУПАКА ЈАВНИХ НАБАВКИ” која за циљ има указивање на најчешће грешке које наручиоци праве током спровођења поступака јавних набавки, а које за резултат имају поништење (у целини или делимично) поступака јавних набавки. Међу најчешћим гређкама се налазе: Техничке спецификације, додатни услови, пословни капацитет, кадровски капацитет и др. У поступцима заштите права уочене су следеће неправилности у поступању наручилаца: – коришћење робног знака, ознаке произвођача без омогућавања да се нуди „одговарајуће“ добро; У поступцима заштите права уочена су следећа неправилна поступања наручилаца: – немогућност да се објасни логичка веза са предметом (стандарди ИСО 9001, 14001, 18001, 13485, 27001). Сходно свему наведеном и јасним ставом Републичке комисије за заштиту права у поступцима јавних набавки молимо да извршите измене у тендерској документацији, изоставите тражену карактеристику Masking Assistant и изоставите стандарде ISO 14001 и ISO 27001 из додатних услова.

**ОДГОВОР КОМИСИЈЕ ЗА ЈАВНЕ НАБАВКЕ**

Комисија за ЈНМВ 13/2019 Медицинска опрема Аутоклав и Аудиометар заузела је став да је Захтев за појашњење конкурсне документације неблаговремен.

Конкурсна документација за ЈНМВ 13/2019 И Позив за подношење понуда објављени су на Порталу УЈН и интернет страници наручиоца дана 12.09.2019.год. са роком за подношење понуда од 8 дана односно до 20.09.2019-год.до 10,00 часова.

Заинтересовано лице може у писаном облику тражити од наручиоца додатне информације или појашњења у вези са припремањем понуде, најкасније пет дана пре истека рока за подношење понуда, што значи да је задњи дан за подношење захтева за појашњење конкурсне документације био 15.09.2019.год.

Пошто је последњи дан рока пао у нерадан дан (викенд- недеља) рок се помера на први радни дан, односно на понедељак 16.09.2019.год.

Наручилац је конкурсном документацијом на страни 3 Општи подаци о јавној набавци под тачком 2) навео:“ Чланом 20. став 1. Закона о јавним набавкама предвиђено је да се комуникација у поступку јавне набавке одвија писаним путем, односно путем поште, електронске поште или факсом, као и објављивањем од стране наручиоца на Порталу јавних набавки.

Пријем докумената у поступку јавне набавке наручилац врши од понедељка до петка, од 700 до 1400 часова.“

 **Захтев за појашњење конкурсне документације потенцијалног понуђача достављен је на e-mail:** dzruma@mts.rs дана- „ sep. 16, 2019 11:14:25 pp.“ Из чега произилази да је као такав неблаговремен, те га Комисија за ЈНМВ добара – Медицинска опрема Аутоклав и Аудиометар неће разматрати.

**ДОМ ЗДРАВЉА „РУМА“РУМА**

**КОМИСИЈА ЗА ЈАВНЕ НАБАВКЕ**